stanford-oval/wikipedia huggingface dataset:
הרולד הולט
היעלמותו > השערות

ההשערות של התקשורת התמקדו באפשרות שהולט שלח יד בנפשו. העיתונאי ריי מרטין יצר סרט דוקומנטרי שהוקרן בנובמבר 2007 ונקרא "מי הרג את הרולד הולט?", שהעלה את ההשערה שהולט התאבד. המגזין האוסטרלי The Bulletin פרסם כתבה שתומכת בתאוריית ההתאבדות. לביסוס הטענה, ציטט המגזין שר בממשלתו של הולט, דאג אנתוני, שדיבר על הדיכאון שהולט היה שרוי בו בימיו האחרונים. טענת ההתאבדות נדחתה בתקיפות על ידי בנו של הולט, סאם, על ידי הביוגרף שלו טום פריים, ועל ידי מי שהיה שר בממשלת הולט ולימים ראש הממשלה, מלקולם פרייזר.
ב-23 באוקטובר 2008 שידרה רשת ABC סרט דוקו-דרמה בשם "ראש הממשלה נעדר" (The Prime Minister is Missing) בכיכובו של רומי ראו בתפקיד הולט. סרט זה כלל את אותן עובדות שהיו הרקע לתוכניתו של מרטין, אך דחה את האפשרות שהולט התאבד. הסרט גם ציין את העובדה שהולט סבל מהכאבים בכתף ושהוא קיבל עצה להימנע משחייה.
היעלמותו > חקירה

שום חקירה פדרלית רשמית לא התקיימה על נסיבות היעלמותו של הולט מתוך הנחה שיהיה זה בזבוז של זמן וכסף. כמו כן לא התקיימה כל חקירה רשמית של מדינת ויקטוריה מאחר שבאותה תקופה זה לא היה בתחום סמכותם של חוקרי מקרי המוות במדינה. עם זאת, הגישו המשטרה הפדרלית ומשטרת ויקטוריה דוח באורך של 108 עמודים בנוגע להיעלמותו של הולט, כולל הצהרות מפי כל עדי הראייה ופרטים על מבצע החיפושים.
ב-1985 שונה החוק בוויקטוריה וב-2003 פתחה יחידת הנעדרים של משטרת המדינה 161 תיקי נעדרים מלפני 1985 שבהם היה חשד לטביעה, אך אף גופה לא נמצאה. בנו של הולט, ניקולאס, אמר שאחרי 37 שנים לא נותרו כמעט עדים מהאירוע ובחקירה לא התגלו עדויות חדשות. ב-2 בספטמבר 2005 קבע חוקר מקרי המוות כי הרולד הולט טבע עקב תאונה ב-17 בדצמבר 1967.
משבר מנהיגות

היעלמותו של הולט גרמה למשבר מנהיגות בממשלה. סגן מנהיג המפלגה ושר האוצר, ויליאם מקמהון תכנן לקיים ישיבת מפלגה ב-20 בדצמבר כדי לבחור מנהיג חדש, מתוך כוונה להציג את מועמדותו לתפקיד. עם זאת, תוכנית זו סוכלה על ידי מנהיג מפלגת הכפר וסגן ראש הממשלה, ג'ון מק'איוון, שבבוקרו של 18 בדצמבר הכריז בפומבי שהוא לא ישרת בממשלה בראשותו של מקמהון. לשניים היו חילוקי דעות זה מכבר על נושאים כלכליים. ב-19 בדצמבר, לאחר דיונים עם מק'איוון ועם חברי פרלמנט נוספים מהמפלגה הליברלית, מינה המושל הכללי, הלורד קייסי את מק'איוון לתפקיד ראש הממשלה. הבחירות לתפקיד מנהיג המפלגה הליברלית נקבעו ל-9 בינואר 1968 ומקמהון לא הציג את מועמדותו. הסנאטור ג'ון גורטון נבחר לתפקיד והחליף את מק'איוון בתפקיד ראש הממשלה.
הנצחתו ומורשתו

המקום המפורסם ביותר המנציח את הולט הוא מרכז השחייה הקרוי על שמו בפרבר גלן איריס שבמלבורן. המכלול היה בבנייה בעת היעלמותו של הולט ומאחר והוא היה תושב המקום, הוא נקרא על שמו. הנצחתו של הולט באופן זה גרמה מבוכה לאוסטרלים רבים.
במאי 1969 הושקה על ידי אלמנתו של הולט משחתת של צי ארצות הברית. הייתה זו ספינת המלחמה האמריקנית הראשונה שנקראה על שמו של מנהיג זר.
באותה שנה נקבעה על קרקע הים בחוף צ'ביוט טבלה עם הכתובת:
לזכרו של הרולד הולט, ראש ממשלת אוסטרליה, שאהב את הים ונעלם כאן ב-17 בדצמבר 1967
בנוסף, נקראו על שמו של הולט פרבר של הבירה קנברה, מרכז תקשורת של הצי, מחוז בחירה בוויקטוריה, שעון שמש וגן בגני פיצרוי במלבורן, אגף במעונות של קולג' ווסלי במלבורן ושמורת דייג באזור בו הוא נעלם.
בסלנג האוסטרלי מקובלים הביטויים "לעשות הרולד הולט" (do a Harold Holt), או "לעשות הארי" (do the Harry) מתוך כוונה לרמז על היעלמות פתאומית ללא כל הסבר, למרות שבדרך כלל מדובר על היעלמות מאירוע חברתי ולא על מקרה מוות.
בשנת 1968 הוענק לזארה הולט תואר דיים מפקדת של מסדר האימפריה הבריטית. מאוחר יותר היא נישאה בפעם השלישית לחבר המפלגה הליברלית, ג'ף בייט.
הערות שוליים

↑  "Frame, Fraser reject Holt suicide claim". Sydney Morning Herald. 13 November 2007. Retrieved 15 November 2007. Dunn, Mark (15 November 2007). "Harold Holt son rejects suicide theory". Herald Sun. Retrieved 15 November 2007.
↑  Report by the Commonwealth and Victoria Police on Disappearance of the Prime Minister The Right Honourable Harold Holt, C.H. M.P. Cheviot Beach, Portsea, Victoria, Sunday 17 December 1967, National Archives of Australia
↑  "Coroner rules Holt conspiracy theories 'fanciful'". Australian Broadcasting Corporation. 2 September 2005. Retrieved 15 November 2007.
↑  "Before office – William McMahon – Australia's PMs – Australia's Prime Ministers". Primeministers.naa.gov.au. Retrieved 15 August 2012.
↑  "Harold Holt Swim Centre". Stonnington.vic.gov.au. Retrieved 12 January 2012.
↑  "It's an Honour". Itsanhonour.gov.au. 8 June 1968. Retrieved 25 April 2010.
| --- | --- |
בקרת זהויות :  ADB: holt-harold-edward-10530  GND: 137699948  ISNI: 0000 0000 6323 4083  LCCN: n86142156  NARA: 24908662  NLA: 35641087  SNAC: w6rj5934  Trove: 548981  VIAF: 50715639   WorldCat (עם VIAF): 50715639 
הולט בשנות השלושים
הרולד וזארה הולט - 1950
הולט ונשיא ארצות הברית, לינדון ג'ונסון - אוקטובר 1966
טיאניורפטור

| טיאניורפטור |
| --- | --- |
  למעלה, מאובן של טיאניורפטור למטה, שחזור של טיאניורפטור
תקופה
קרטיקון תחתון 122 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: דרומאוזאוריים
סוג:: טיאניורפטור
מין:: טיאניורפטור
שם מדעי
 Tianyuraptor ostromi

טיאניורפטור (שם מדעי: Tianyuraptor) הוא סוג של דינוזאור ממשפחת הדרומאוזאוריים שנמצא ב-2009 בתצורת יישיין שבסין. הוא חי בתחילת הקרטיקון לפני 122 מיליון שנה. את שמו הוא קיבל על שם מוזיאון שאנדונג-טיאניו בו מצויים מאובניו. המילה "raptor" פירושה שודד והיא נחשבת למאפיין של רוב בני משפחת הדרומזאוריים.
יצור זה היה קרובם של הולוצירפטור המונגולי ושל המיקרורפטור שהיה בעל 4 גפיים מנוצות, איתם דאה ביערות סין. הוא היה דרומזאור בינוני בגודלו ובעל זנב ארוך יחסית (960 מילימטר) וארוך בהרבה מעצם הירך. הרגליים הקדמיות היו קצרות יחסית לאורך הרגליים.
דינוזאור זה נחשב למאובן מעבר בין הדרומזאוריים שחיו בלאוראסיה לבין אלה שחיו בגונדוונה. ייתכן שהוא חי על העצים כמו המיקרורפטור והשתמש בזרועותיו הקטנות לטיפוס. הוא היה מכוסה בנוצות, אך מראה עצמותיו הכוללות זרועות קצרות מדי ומאפיינים נוספים בשלד מראים שהוא לא היה יכול לעוף ואף לא לדאות.
וולקן (קומיקס)

| --- | --- |

וולקן, כפי שהופיע על עטיפת החוברת X-Men: Emperor Vulcan #2 מדצמבר 2007, אמנות מאת בילי טאן, דני מיקי, רוי אלן מרטינז ופרנק דרמטה.
 סוג:  נבל-על
 הוצאה לאור:  מארוול קומיקס
 הופעה ראשונה:  X-Men: Deadly Genesis #1 (ינואר 2006)
 יוצרים:  אד ברובייקר טרוור היירסין
 מידע
 שם אמיתי:  גבריאל "גייב" סאמרס
 כינויים:  הקיסר וולקן, קיד וולקן, וולקן הדגול
 סטטוס:  פעיל
 מקצוע:  נבל-על, טרוריסט, רוצח המונים
 כוחות:  כוחות עצומים של ספיגת, תיעול והקרנת אנרגיה, שינוי צורה, המקנים לו יכולת תעופה, הקרנת שדה כוח, יצירת מבני אנרגיה, החייאה מחדש, חסינות בפני אנרגיה יונית וכדומה.
 חבר בקבוצה:  אקס-מן
 חבר לשעבר בקבוצה:  אימפריית השי'אר
 דמויות קשורות
 משפחה:  כריסטופר וקתרין סאמרס (הורים, מתים) סקוט ואלכסנדר סאמרס (אחים) מדלין פריור-סאמרס (חותנת לשעבר, מתה) ג'ין גריי-סאמרס (חותנת לשעבר, מתה) ק'אליסי נראמני-סאמרס (אשה) לילנדרה נראמני (חותנת, מתה) נתניאל סאמרס (אחיין, מת) נייתן סאמרס (שיבוט של אחיין, מת) הופ סאמרס (אחיינית מאומצת) רייצ'ל גריי (אחיינית מיקום מקביל) נתניאל גריי (אחיין מיקום מקביל)
 אויבים:  אקס-מן, גלדיאטור, האבוק, חפציבה, סייקלופס 
 
וולקן (באנגלית: Vulcan) היה דמות בדיונית של נבל-על מוטאנט שהופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת X-Men: Deadly Genesis #1 מינואר 2006, ונוצרה על ידי הכותב אד ברובייקר והמאייר טרוור היירסין.
וולקן הוא האלטר אגו של גבריאל "גייב" סאמרס, אחיהם הצעיר של סקוט ואלכס סאמרס, שידועים בזהויותיהם סייקלופס והאבוק, בהתאמה. סאמרס הצעיר הוא בנם שטרם נולד של כריסטופר וקתרין סאמרס, שנחטפו בידי ד'קאן, שליט האימפריום של השי'אר. השליט המטורף דקר את קתרין ההרה לאחר שכריסטופר ניסה להימלט, היא עצמה נהרגה והתינוק נחשב למת. אולם, העובר הזעיר הוצא מגופה והוכנס למאיץ אינקובטור, בו השתמשו כדי לגדל עבדים מינקות. כתוצאה מכך, הרך הנולד גדל בקצב מואץ עד לבגרותו. הוא נשלח לכדור הארץ כעבדו של אריק האדום, עושה דברו של ד'קאן, אך נמלט ממנו ונמצא בידי מוירה מק'טאגרט ללא כל זיכרון מעברו. היא לקחה אותו תחת חסותה ועזרה לו לפתח את כוחותיו. זאת ועוד, צ'ארלס אקסבייר זיהה בו את החותם הגנטי השייך למשפחתו, ולמשך זמן מה סאמרס הצעיר הצטרף לקבוצת אקס-מן חדשה שנשלחה להציל את הקבוצה המקורית מהאי התבונתי קרקואה. אולם, הוא נשכח מאחור ונחשב למת. המום וכאוב ממות אחיו, סקוט פנה בחוסר אונים לאקסבייר, שהחליט למחוק את זיכרונותיהם של כולם מאירועים אלו על מנת לחסוך את הצער.
בימים מודרניים, וולקן התעורר כתוצאה מהאנרגיות המוטאנטיות ששוחררו בעקבות אירועי בית אם. הוא חזר משהותו הארוכה בחלל כדי לנקום באקסבייר, הרג את באנשי תוך כדי, וכמו כן ניסה להרוג את וולברין וחטף את רייצ'ל סאמרס - אחייניתו מיקום מקביל - ואת סקוט אחיו. בהמשך, הוא שב למקום בו גדל, אימפריית השי'אר, ונקלע למלחמה בין-גלקטית שבמהלכה נבחר לשמש כקיסר.
בסוף אירועי "מלחמת המלכים", חזיז שחור מתעמת עם וולקן ומפעיל פצצה אימתנית הגורמת לחור במרקן הזמן והחלל, והורגת את וולקן. מאוחר יותר התגלה כי הוא לא נהרג, והצטרף לאומת המוטאנטים של צ'ארלס אקסבייר על האי קרקואה.
חוליאן אאודה

חוליאן אסקיאל אאודה ברנרדי (בספרדית: Julián Ezequiel Aude Bernardi, נולד ב-24 במרץ 2003), הוא כדורגלן ארגנטינאי המשחק כמגן בלוס אנג'לס גלאקסי.
קריירה

אאודה החל את הקריירה הכדורגלית שלו בגיל חמש במועדון ניקולאס אבז'אנדה, שנה לפני שהגיע ללנוס.
בדצמבר 2019, לאחר שהתאמן עם הקבוצה הבוגרת של לנוס, אאודה ערך את הפריצה לקבוצה הבכירה לקראת סוף 2020. הופעת הבכורה של אאודה בקבוצה הבוגרת הגיעה זמן קצר לאחר מכן בליגה ב-29 בנובמבר 2020 נגד טאז'רס, כששיחק בשש הדקות האחרונות של המשחק.
ב-21 במרץ 2023, אאודה חתם בקבוצת ה-MLS לוס אנג'לס גלאקסי על חוזה לחמש שנים.
נבחרת לאומית

נכלל בסגל ארגנטינה עד גיל 20 על ידי המאמן חאבייר מסצ'ראנו לטורניר קופה אמריקה עד גיל 20 בקולומביה.
הערות שוליים

↑  LA Galaxy sign Argentine defender Julián Aude to U22 Initiative deal, mlssoccer
↑  Los números de la Selección en el Sudamericano Sub 20, אתר ההתאחדות לכדורגל הארגנטינאית
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חוליאן אאודה".
זייד אבן ת'אבת

| --- | --- |

 לידה:  611 אל-מדינה
 פטירה:  665 (בגיל 54 בערך) אל-מדינה, ח'ליפות ראשידון 
 מדינה:  חצי האי ערב
 כינויים נוספים:  החבר הנעלה, סופר ההתגלות, שייח' הקוראים, המופתי של העיר
 פעילות בולטת:  כתיבת הקוראן
 מקצוע:  איש דת
 השקפה דתית:  אסלאם
 
זַיְד אִבְּן ת'אבּת (בערבית: زيد بن ثابت) (611–665), ידוע גם כזַיִד בן ת'אבּת בן א-צ'חאכּ אלאנצארי (בערבית: زيد بن ثابت بن الضحّاك الأنصاري) היה אחד מהמקורבים לנביא מוחמד, ואחד מהמחברים החשובים של הקוראן. לאחר פטירתו של הנביא מוחמד, הוא היה אחד מהראשונים שהיוו את שרשרת המוסרים של אמירות הנביא (החדית'). על פי המסורת האסלאמית, הנביא ישב לידו בעת כתיבת הקוראן, כדי להקפיד על העברה נכונה ומדויקת של כוונתו של הנביא. זייד נודע גם בכינויים: החבר הנעלה, סופר ההתגלות, שייח' הקוראים, המופתי של העיר.
קורות חייו

בהיותו בן שש, אביו נהרג בקרב בּועת' (ער') (אנ'). על פי מסורת אחת, כשהיה בן אחת עשרה בלבד, הוא ביקש להשתתף בקרב בדר, אולם הנביא מוחמד סירב לכך, מפאת גילו הצעיר. על כן הוא החליט לנסות לזכות באהדתו של מוחמד, על ידי שינון הקוראן.
האמונה האסלאמית קובעת, שפסוקי הקוראן הגיעו בהתגלות אלוהית אל הנביא מוחמד דרך המלאך גבריאל. מאחר שמוחמד לא ידע קרוא וכתוב, זייד אבן ת'אבת היה בין הראשונים שמונו להעלות במדויק את פסוקי הקוראן על הכתב. בהמשך, הוא מונה להיות כותב המכתבים הרשמי אל הלא-מוסלמים, והיה ממונה על כתיבה, איסוף, שמירה, ותיעוד פסוקי הקוראן כפי שאמר אותם הנביא. זייד הקדיש זמן רב לשינון הקוראן, ובכל פעם שהנביא חיבר פסוקים חדשים, הוא היה ממהר ללמוד אותם בעל פה.
בהגיעו לגיל תשע עשרה התנדב זייד לצבא של המוסלמים. הגיל שנקבע לגיוס לצבא היה חמש עשרה, ועל כן הוא התקבל הפעם. לאחר מותו של הנביא מוחמד, זייד, אשר כבר נחשב למומחה בקוראן, הפך לבעל הסמכות העליונה לאימות הנוסח של פסיקי הקוראן, ושל המסורות שעברו בעל פה מהנביא מוחמד.
קורות חייו > התאסלמותו

זייד אימץ את האסלאם בגיל צעיר מאוד, יש היסטוריונים שאומרים שהוא עשה זאת כבר בגיל 11, ועשה זאת מרצונו החופשי ואמונה מלאה.
ייחודו במסורת האסלאמית

זייד נחשב למשכיל מאוד, וכאשר הנביא מוחמד החל להפיץ את האסלאם בעולם, באמצעות אגרות ששלח למלכים ולקיסרים, הנביא ציווה על זייד ללמוד את לשונותיהם של האומות הסובבות, והוא אכן למד אותן בפרק זמן קצר. כשהגיע לעיר מדינה, נאמר עליו: "זה מבני א-נג'אר, אשר קרא שבע עשרה סורות מהקוראן".
יש חוקרים הסבורים כי פסוקים בקוראן המשבחים את עם ישראל כעם הנבחר, מיוחסים לאבן-ת'אבת, שביקש בכך להמחיש את עליונותו של עם ישראל על פני המוסלמים. הוא כתב בקוראן ראשי תיבות, שהמפרשים לא פענחו עד ימינו: האותיות א.ל.מ., שיש הסבורים שהם ראשי התיבות "אין לו ממש".
לאחר מות מוחמד, דחק החליף אבו בכר באבן-ת'אבת לקבוע טקסט אחיד לקוראן בכל רחבי האימפריה. הוא שכנע בכך גם את החליף עומר בן אל-ח'טאב. אבן-ת'אבת אסף את כל הטקסטים המפוזרים וקבע נוסח אחיד, שהפיץ ברחבי האימפריה של החליף. עומר אבן אל-ח'טאב התייחס לכתיבתו של אבן-ת'אבת ואמר למוסלמים: "מי שרוצה לשאול על הקוראן, חייב ללכת אל זייד אבן-ת'אבת."
משפחתו

שמו המלא, המעיד על אבותיו עד דור עשירי, הוא: זיד בן ת'אבת, בן א-צ'חאכּ, בן זיד, בן לוד'אן, בן עמרו, בן עבד עַוּף, בן ע'נם, בן מאלכּ, בן א-נג'אר, בן ת'עלבה, מאלמדינה.
שמה של אשתו הוא אום אלעלאא אלאנצאריה ("אלאנצאר" – תומכי מוחמד באל-מדינה).
בנו היה ח'ארג'ה בן זיד בן ת'אבת.
לקריאה נוספת

* Michael Lecker, ayd B. Thābit, "A Jew with Two Sidelocks": Judaism and Literacy in Pre-Islamic Medina (Yathrib), Journal of Near. Eastern Studies, Vol. 56, No. 4 (Oct., 1997), pp. 259-273
הערות שוליים

↑  Zayd bin Thabit (r.a.) | Questions on Islam, questionsonislam.com (באנגלית)
↑  כפי שמסופר בספר סיר אעלאם אלנובלאא (ער')
↑  Zayd ibn Thabit and the Glorious Quran, www.irfi.org
↑  הערך Zayd ibn Thābit באנציקלופדיה בריטניקה
↑  Zaid Ibn Thabit | The lives of companions, hayatussahaaba.wordpress.com (באנגלית)
↑  Yasir Qadhi – Lives of Sahaba 72 – Zayd Ibn Thabit • Muslim Central, Muslim Central, ‏2018-07-02 (באנגלית)
↑  Imam Zaid ibn Thaabit (R) – Dar-us-Salam Publications, dar-us-salam.com
| --- | --- |
בקרת זהויות :  ISNI: 0000 0000 2971 9204  LCCN: n88248283  TDVİA: zeyd-b-sabit  VIAF: 70496365   WorldCat (עם VIAF): 70496365
ורדנאים

| ורדנאים |
| --- | --- |
 פיקוס השקמה
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
שם מדעי
 Rosales ‏ברכטולד ופרסל, 1820
ורדנאים (שם מדעי: Rosales) היא סדרה של צמחים בעלי פרחים, המונה תשע משפחות. בין המינים והסוגים תחתיה ניתן למנות את הפטל, הוורד, התפוח, הקנאביס, תות העץ, התאנה, הסרפד והמיש.
משפחות

על פי מערכת APG II מ-2003, מנויות 9 המשפחות מטה. על פי מערכת קרונקוויסט מ-1981, סדרת הוורדנאים גדולה הרבה יותר. מרבית המשפחות הכלולות תחת קרונקוויסט בסדרה הועברו תחת APG II לסדרות אחרות - כמו למשל הטבוריתיים, שהועברו לסדרת הבקעצוראים.
Barbeyaceae - משפחה המונה סוג יחיד המונה מין יחיד ומקורו בחצי האי ערב.
יצהרוניים - משפחה המונה בעיקר צמחי מדבר, כולם נושאים גרגרים. חלקם נפוצים באירופה, אחרים באסיה. המין יצהרון מכסיף הוא היחיד הצומח בר בישראל.
ורדניים - המשפחה העיקרית מבחינת מספר הסוגים והמינים תחתיה וכוללת 4828 מינים ידועים. היא מונה תחתה את הסוג Rosa (ורד) לצד מאות ואלפי מינים מתורבתים ולא - מתורבתים נוספים.
תותיים - משפחה של שיחים ועצים רחבי עלים. מונה בין השאר את התאנה, תות העץ, פרי הג'ק ורבים אחרים.
אשחריים - משפחה המונה מינים רבים של שיחים. הידועים מביניהם הם השיזף והאשחר.
מישיים - משפחה המונה עצים שונים, המפורסמים מביניהם הם הבוקיצה והמיש.
סרפדיים - משפחה הכוללת את צמח הסרפד.
קנאביים (Cannabaceae) - משפחה של שיחים ותת-שיחים. המין הידוע ביותר במשפחה זו הוא הקנאביס סאטיבה.
Dirachmaceae - משפחה הכוללת סוג אחד בלבד המונה 2 מינים ומקורם בסומליה.
וולקן (הר געש)

| --- | --- |

וולקן מהחלל. הצילום נעשה ב-2007
 מידע כללי
 סוג הר:  חרוט פומיס
 גובה:  243 מטרים
 מדינה:  פפואה גינאה החדשה פפואה גינאה החדשה
 מיקום:  מזרח בריטניה החדשה, פפואה גינאה החדשה
 מספר הר געש:  =0502-14
 התפרצות אחרונה:  1994
 קואורדינטות:  4°15′40″S 152°09′42″E﻿ / ﻿4.261062°S 152.161617°E﻿ / -4.261062; 152.161617
  (למפת פפואה גינאה החדשה מוגדלת) פורט מורסבי לאה קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט וולקן(למפת פפואה גינאה החדשה רגילה) פורט מורסבי לאה קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט וולקן
הר ווּלְקָן (Vulcan) הוא חרוט פומיס צעיר במזרח האי בריטניה החדשה, השייך לפפואה גינאה החדשה. ההר הוא אחד מהלועות של קלדרת רבאול ושוכן על שוליה המערביים של הקלדרה. ההר ידוע משתי התפרצויות שאירעו במאה ה-20 שגרמו להרס ניכר בעיירה רבאול הסמוכה.
היסטוריה

וולקן נוצר כתוצאה מהתפרצות געשית בשנת 1878, אבל צורתו הנוכחית נקבעה בהתפרצות שהחלה ב-29 במאי 1937 כאשר באותו יום התפרץ גם הר הגעש טבורבור, לוע המצוי על השוליים המזרחיים של קלדרת רבאול. אך בעוד שטבורבור התפרץ במשך יום אחד בלבד, נמשכה ההתפרצות של וולקן ארבעה ימים עד 2 ביוני. במהלך אותם 4 ימים נבנה ההר מפומיס שהושלך מהלוע שהיה בתחילה בגובה פני הים והגיע לגובה של 243 מטרים. העיירה רבאול כוסתה באפר אנדזיטי ובפומיס, והצונאמי שבא בעקבות ההתפרצות השליך אוניות על החוף. בהתפרצות נהרגו 507 אנשים ונגרם נזק רב. בעקבות זאת החליט השלטון האוסטרלי המקומי להעביר את הבירה ללָאֶה (Lae) המרוחקת והבטוחה יותר.
ב-19 בספטמבר 1994 התפרצו הרי הגעש וולקן וטבורבור בהפרש של שעה האחד מהשני, וכיסו את שדה התעופה המקומי ואת העיירה כולה באפר געשי. עמוד האפר מוולקן הגיע לגובה של 21–30 ק"מ, זרם פירוקלסטי מהר וולקן הגיע למרחק של שלושה קילומטרים, והמפרץ כוסה במרבד של פומיס שנפלט מההר.
לתושבי העיירה ניתנה אזהרה 19 שעות לפני ההתפרצות, ורובם הספיקו להתפנות. תכנון ההתפנות ותרגולות תכופות סייעו לשמירה על הסדר בעת ההתפנות, ובזכות זאת מספר ההרוגים היה מועט. מרבית המבנים בחצי הדרום מזרחי של העיירה קרסו תחת משקל האפר הגעשי. התפרצות זאת הביאה את השלטונות להעביר את הבירה המחוזית מרבאול לקוקופו.
הר הגעש וולקן המשיך להתפרץ עד 2 אוקטובר 1994 ומאז הוא שקט, אבל טבורבור המשיך להיות פעיל עד 1995. תצפית הרי געש ממשלתית הוקמה בקצה הצפוני של רבאול ותפקידה הוא לנטר אחר הרי הגעש הסמוכים לעיירה, אך גם אחר הרי הגעש בבריטניה החדשה ובאיים הסמוכים.
הערות שוליים

↑  Rabaul
1 2  אתר Global Volcanism Program
↑  אתר Global Volcanism Program
1 2  אתר Global Volcanism Program
↑  אתר Global Volcanism Program
זכויות להט"ב באיסלנד

| --- | --- |

איסלנד
 מעמד בחוק:  חוקי מאז 1940
 טרנסג'נדריות:  ישנה הכרה בשינוי מגדר על בסיס הגדרה עצמית ללא חיוב אף התערבות רפואית
 שירות צבאי:  מדינה ללא צבא
 הגנה מפני אפליה:  הגנה מוחלטת מפני אפליה על רקע נטייה מינית, זהות מגדרית, ביטוי מגדרי ומאפייני מין
 זכויות משפחה
 הכרה בזוגיות חד־מינית:  ישנה הכרה בשותפויות רשומות מאז 1999 ונישואים חד-מיניים מאז 2010
 אימוץ:  ישנה הכרה באימוץ משותף על ידי זוגות חד מיניים מאז 2006
 
 הצבעה על הצהרת האו"ם:  בעד
זכויותיהם של לסביות, הומואים, ביסקסואלים וטרנסג'נדרים (להט"ב) באיסלנד מוגדרות מהמתקדמות ביותר בעולם. איסלנד מכונה לעיתים קרובות כאחת המדינות הידידותיות ביותר ללהט"ב בעולם, בעוד לזוגות חד מיניים ישנה גישה שווה לאימוץ משותף ולהפריה חוץ-גופית בקרב זוגות לסביות מאז 2006.
ארגון הלהט"ב האיסלנדי הוותיק ביותר הקיים הוא "Samtökin '78", שהוקם בשנת 1978, אשר חבריו ארגנו את ההפגנות הפומביות הראשונות מטעמו ברחבי המדינה בשנת 1982, בתמיכת אגודות ממדינות שכנות.
בפברואר 2009 נכנסה לתפקידה ממשלה בראשות יוהנה סיגורדרדוטיר, ראש הממשלה הלסבית הגלויה הראשונה בעולם בעת החדשה. הפרלמנט האיסלנדי שינה את חוק הנישואין של המדינה ב-11 ביוני 2010 בהצבעת פה אחד כדי להגדיר נישואים בין שני אנשים נייטרלים מבחינה מגדרית, ובכך, הפכו נישואים חד מיניים לחוקיים. החוק נכנס לתוקף ב-27 ביוני 2010.
מעמד בחוק

פעילות הומוסקסואלית בין גברים או נשים בהסכמה הפכה לחוקית בשטחי איסלנד בשנת 1940.
בשנת 1992 נקבע גיל ההסכמה לשווה עבור זוגות הטרוסקסואלים והומוסקסואלים כאחד - 14 שנים, ובשנת 2007 הועלה ל-15, ללא קשר למגדר או נטייה מינית.
הכרה במערכות יחסים חד מיניות

הכרה בשותפויות רשומות לזוגות חד מיניים הפכו לחוקיות ב-1996. החקיקה, המכונה חוק שותפויות רשומות, הוחלף בחוק נישואים המוגדר כנייטרלי מבחינה מגדרית ב-27 ביוני 2010. עם רישום שותפויותיהם הוענקו לזוגות חד מיניים רבות מאותן זכויות, אחריות והטבות כמו נישואים, כולל היכולת לאימוץ חורג אך לא משותף מה שהפך את איסלנד למדינה הרביעית בעולם המעניקה הכרה משפטית לזוגות חד מיניים (לאחר דנמרק, נורווגיה ושוודיה).
סקר משנת 2004 הראה כי 87% מהאיסלנדים תמכו בנישואים חד מיניים, מהגבוהים בעולם. ב-23 במרץ 2010, ממשלת איסלנד הציגה הצעת חוק שתאפשר לזוגות חד מיניים להינשא. ב-11 ביוני 2010, הפרלמנט אישר פה אחד את הצעת החוק עם 49 קולות בעד מול 0 מתנגדים. החוק נכנס לתוקף ב-27 ביוני. באותו יום נישאה ראש הממשלה, יוהנה סיגורדרדוטיר, לבת זוגה ג'ונינה לאוסת'דור, אשר הפכו לאחד הזוגות החד-מיניים הראשונים שהתחתנו במדינה. עם העברת החוק, איסלנד הפכה למדינה התשיעית שמכשירה נישואים חד מיניים בעולם בעודה הצטרפה להולנד, בלגיה, ספרד, קנדה, דרום אפריקה, נורווגיה, שוודיה ופורטוגל.
באוקטובר 2015 הצביעה כנסיית איסלנד בעוד כשני שלישים מהאיסלנדים המוגדרים כחברים בה, לאפשר לזוגות חד מיניים להינשא בכנסיותיה.
הורות ואימוץ

ב-27 ביוני 2006, זוגות חד-מיניים באיסלנד הפכו זכאים למגוון חוקים, כולל גישה עבור הפריה חוץ-גופית בקרב זוגות לסביות ואימוץ משותף של ילדים. אימוץ ילד חורג (כאשר אדם יכול לאמץ את הילד הביולוגי של בן זוגו) הותר מאז שנת 2000.
הגנה מפני אפליה

בשנת 1996, העביר בית המשפט תיקונים לחוק העונשין האיסלנדי, שהוסיף נטייה מינית לחוק אי-ההפליה במדינה. התיקון הפך את זה לבלתי חוקי לסרב לאנשים מוצרים או שירותים בשל נטייתם המינית, או לתקוף אדם או קבוצת אנשים בפומבי בלעג, לשון הרע, התעללות או איומים בגלל נטייתם המינית. בשנת 2014 אישר הפרלמנט תיקון לחוק העונשין, המוסיף זהות מגדרית לרשימת העילות נגד אפליה.
מאז 2008, נכלל איסור להפליית אנשים על בסיס נטייתם המינית בחינוך.
עד 2018, לאיסלנד לא היו חוקים האוסרים אפליה בעבודה מכל סיבה שהיא. ועדה שהקימה שרת הרווחה איגלו הרדרדת ב-2014 את מסקנותיה בנובמבר 2016, שייעצה לפרלמנט להעביר חוק אפליה כללי בתעסוקה אשר יכלול בין היתר הגנות על בסיס נטייה מינית, זהות מגדרית ומאפייני מין. ב-11 ביוני 2018 אישר הפרלמנט חוק האוסר על אפליה בעבודה על רקע נטייה מינית, זהות מגדרית, ביטוי מגדרי ומאפייני מין, בין היתר. החוק, המכונה חוק שוויון במקומות עבודה, נכנס לתוקף ב-1 בספטמבר 2018.
זהות מגדרית ואינטסקס

ב-11 ביוני 2012, הפרלמנט האיסלנדי הצביע בעד חוק חדש המקל את הכללים סביב הגדרת זהות מגדרית ומאפשר הכרה מקיפה בכל הנוגע להכרה במגדר וחוקק הגנות על רקע זהות מגדרית. חוקים אלו נחקקו ב-27 ביוני 2012 בעודם קובעים כי בית החולים האוניברסיטאי הלאומי של איסלנד מחויב ליצור מחלקה המוקדשת לאבחון דיספוריה מגדרית, וכן לביצע ניתוח להתאמה מגדרית (SRS). לאחר סיום תהליך של 18 חודשים בהצלחה, כולל חיים של 12 חודשים בהתאם למינם, המועמדים מתייצבים בפני ועדה של אנשי מקצוע. אם הוועדה קובעת כי יש מקום לאבחון של דיספוריה מגדרית, היא מודיעה על כך למרשם הלאומי והמבקש בוחר שם חדש שישקף את זהותו המגדרית המועדפת ויונפק לו מספר תעודת זהות ותעודת זהות. "SRS" אינו נדרש עבור שינוי שם רשמי והכרה בשינוי מגדר.
ביוני 2019, הצביע הפרלמנט פה אחד 45 על הצעת חוק ליישום מודל של הגדרה עצמית של שינוי מגדר, בדומה למדינות רבות באירופה ובדרום אמריקה. החוק החדש מאפשר לטרנסג'נדרים לשנות את מינם החוקי ללא צורך באבחון הפרעה רפואית ונפשית, העברת ניתוח להתאמה מגדרית או עיקור. קטינים עשויים גם לשנות את מינם החוקי בהסכמת הוריהם. החוק מאפשר בנוסף לאנשים לבחור אפשרות מגדר שלישי המסומן ב-"X" במסמכים רשמיים. החוק נכנס לתוקף ב-1 בינואר 2020, ויושם לבסוף בינואר 2021. הצעת החוק המקורית כללה איסור על התערבויות רפואיות בין-מיניות המבוצעות בילדים אינטרסקסים (בעלי סימני מין זכריים ונקביים כאחד) על מנת לקבוע את מינם, אך הסעיף הושמט כדי להגדיל את סיכוי ההצעה לעבור בפרלמנט. במקום זאת, הוקמה ועדה לדיון בנושא ולדיווח תוך שנה.
חינוך מיני

מאז 2016, העיירה הפנרפיורדור כוללת הצגת מידע על מערכות יחסים חד מיניות בשיעורי חינוך מיני בכיתות ח'. אוניברסיטת איסלנד מארגנת מספר פעילויות חברתיות, כגון טיולי שטח, בהם התלמידים יכולים לדון וללמוד על נושאי להט"ב.
תרומת דם

גברים המקיימים יחסי מין עם גברים (MSM) רשאים לתרום דם באיסלנד לאחר תקופת דחייה של 4 חודשים מינואר 2022. בשנת 2014 הגיש אדם תביעה נגד איסור תרומות הדם, שתיאר את המדיניות הנוכחית כ-"דוגמה מובהקת לאפליה".
באוקטובר 2015 הכריז שר הבריאות על תמיכתו בשינויים רגולטוריים כדי לאפשר ל-"MSM" לתרום דם, בעוד הוכרז כי בעתיד הקרוב, איסלנד תאפשר לגברים הומוסקסואלים וביסקסואלים לתרום דם.
לאחר שנים רבות של עיכובים, הוכרז רשמית בספטמבר 2021 כי הומוסקסואלים וביסקסואלים יכולים לתרום דם באופן חוקי לאחר דחיית 4 חודשים החל מ-1 בינואר 2022.